Publication: Magyar Közlöny
Issue: MK-2004-42 (Year: 2004, Number: 42)
Era: 2004-2010
Section: 20/2002. (V. 16.) OGY határozat módosításáról**
Paragraph Index: 273

2. Az Országgyûlés a tények ismeretében megállapítja 2.1. Az évtizedekkel ezelõtt megkezdõdött demográfiai csökkenés miatt fokozatosan és folyamatosan, országrészenként és településenként eltérõ mértékben szûkül a közoktatást igénybe vevõk száma. A demográfiai csökkenés hatása néhány év múlva a felsõoktatást is érintheti. 2.2. A kedvezõtlen demográfiai és pénzügyi folyamatok nyomán hozott döntések között az önkormányzati körben a vizsgálat által áttekintett idõszakban az óvoda- és iskolabezárásnál jóval gyakoribb volt az oktatási-nevelési intézmények összevonása, átszervezése, illetve a középfokú intézmények átadása a megyei (fõvárosi) önkormányzatok- 2004/42. szám nak. Az egyházi, alapítványi és magánintézmények, valamint az önkormányzati társulások által fenntartott intézmények száma növekedett. 2.3. A közoktatási intézményhálózat egy része — a fenntartó pénzügyi helyzetétõl függõ mértékben — alulfinanszírozott. Az önkormányzati közoktatási feladatellátás megszervezése, az ellátás színvonala ma nagymértékben a település nem normatív alapú bevételeinek függvénye. Így ott az óvodai, iskolai, kollégiumi nevelés színvonala, a tanulók teljesítménye részben a pénzügyi lehetõségek leképezõdése. 2.4. A helyi közélet jelentõs eseménye, valódi helyi közügy az oktatási-nevelési intézmények bezárása vagy átszervezése, amely olykor túlzott politikai színezetet kap, és esetenként országos szintre emelkedik. Az oktatási-nevelési intézmények kikerülhetetlen újraszervezése éppen ezért többnyire az önkormányzati választásokat követõ idõszakra tevõdik, amely gyakorta komoly érdeksérelemmel jár. Az osztály-, illetve az iskola-összevonások után a diákok egy része nem tudja folytatni tanulmányait a korábbi iskolája programjára épülõ helyi tanterv szerint. 2.5. A nyugodt, magas színvonalú pedagógiai munka elképzelhetetlen a közoktatási intézményhálózat stabilizálása és az ezt szolgáló, kormányzati ciklusokon átívelõ oktatáspolitika nélkül.

Source: https://magyarkozlony.hu/hivatalos-lapok/33be17ebbcdf592ad4014487cdca6dbeb6a5dc3a/dokumentumok/b16a8865bc6a885d7f0517cc1209884df28ad8fe/letoltes